દાદરી : દિલ્હીનાં મુખ્યમંત્રી અરવિંદ કેજરીવાલે શનિવારે બપોરે દાદરી કાંડના પીડિત પરિવારની મુલાકાત લીધી હતી. આ ઘટનાનો ભોગ બનનાર મોહમ્મદ અખલાકનાં પરિવારને સાંત્વના આપી હતી. જો કે નોંધનીય છે કે વહેલી સવારે જ્યારે અરવિંદ કેજરીવાલે પીડિત પરિવારને મળવાનો પ્રયાસ કર્યો હતો ત્યારે ગામ લોકોએ તેમને બહાર જ અટકાવી દીધા હતા. તે ઉપરાંત ગામમાં રહેલા અન્ય બહારનાં લોકોને અને મીડિયાને પણ લોકોએ ગામની બહાર ખદેડી દીધા હતા. પરંતુ હવે ગામનાં લોકોએ અરવિંદને ગામ લોકોને અખલાકનાં પરિસરમાં મળવાની પરવાનગી આપી દીધી છે.